CELEX: C2006/060/48
Language: sl
Date: 2006-03-11 00:00:00
Title: Zadeva C-6/06 P: Pritožba Cofradía de pescadores  San Pedro  de Bermeo in drugih zoper sodbo Sodišča prve stopnje Evropskih skupnosti (tretji senat) z dne  19. oktobra 2005  v zadevi T-415/03, Cofradía de pescadores  San Pedro  de Bermeo in drugi proti Svetu Evropske unije, ob intervenciji Komisije Evropskih skupnosti in Francoske republike, vložena  9. januarja 2006

11.3.2006   
            
            
               SL
            
            
               Uradni list Evropske unije
            
            
               C 60/25
            
         Pritožba Cofradía de pescadores „San Pedro“ de Bermeo in drugih zoper sodbo Sodišča prve stopnje Evropskih skupnosti (tretji senat) z dne 19. oktobra 2005 v zadevi T-415/03, Cofradía de pescadores „San Pedro“ de Bermeo in drugi proti Svetu Evropske unije, ob intervenciji Komisije Evropskih skupnosti in Francoske republike, vložena 9. januarja 2006
   (Zadeva C-6/06 P)
   (2006/C 60/48)
   Jezik postopka: španščina
   Cofradia de pescadores „San Pedro“ de Bermeo in drugi, ki jih zastopajo E. Garayar Gutiérrez, G. Martínez-Villaseñor, A. García Castillo in M. Troncoso Ferrer, abogados, so 9. januarja 2006 na Sodišče Evropskih skupnosti vložili pritožbo zoper sodbo Sodišča prve stopnje Evropskih skupnosti (tretji senat) z dne 19. oktobra 2005 v zadevi T-415/03, Cofradia de pescadores „San Pedro“ de Bermeo in drugi proti Svetu Evropske unije, ob intervenciji Komisije Evropskih skupnosti in Francoske republike.
   Pritožnik Sodišču predlaga, naj:
   
               1.
            
            
               pritožbo razglasi za dopustno;
            
         
               2.
            
            
               posledično v celoti razveljavi sodbo Sodišča prve stopnje z dne 19. oktobra 2005 v zadevi T-415/03;
            
         
               3.
            
            
               ugodi predlogom tožečih strank na prvi stopnji in sicer:
               
                           —
                        
                        
                           ugotovi, da je Skupnost nepogodbeno odškodninsko odgovorna, ker je v letih od 1996 do 2001 s kršitvijo člena 161(1)(f) Akta o pogojih pristopa Kraljevine Španije in Portugalske republike k Evropski Skupnosti in načela relativne stabilnosti ter načela pravne varnosti in upravičenih pričakovanj, odvzela del deleža celotnega dovoljenega ulova sardonov, ki je bil dodeljen Španiji in floto, ki je imela za dovoljenje za ribolov sardonov v območju ICES VIII, s prenosom ribolovne kvote, dodeljene Portugalski v območju ICES IX, Franciji za območje ICES VIII, ki ga je Svet Evropske unije odobril v svojih Uredbah št. 3074/1995 (1), 390/1997 (2), 45/1998 (3), 48/1999 (4) in 2848/2000 (5).
                        
                     
                           —
                        
                        
                           Skupnosti, ki jo zastopa Svet naloži, da pritožnikom povrne dejansko in gotovo škodo, ki je nastala zaradi aktov Sveta, tj. škodo, ki obsega tako nastalo škodo kot tudi izgubljeni dobiček, kot je navedena v tej pritožbi in njenih prilogah.
                        
                     
                           —
                        
                        
                           Skupnosti, ki jo zastopa Svet naloži plačilo zamudnih obresti.
                        
                     
         
               4.
            
            
               Svetu naloži plačilo stroškov postopka.
            
         Pritožbeni razlogi in bistvene trditve
   Pritožniki, so svojo pritožbo vložili zoper sodbo Sodišče prve stopnje z dne 19. oktobra 2005, ker je navedeno sodišče zavrnilo tožbo v zvezi z nepogodbeno odškodninsko odgovornostjo, ki so jo vložili proti Svetu Evropske unije, zaradi odškodnine za škodo, nastalo zato ker je Svet odobril prenos dela kvote za sardone, ki je bila dodeljena Portugalski republiki, v korist Francoske republike.
   Pritožniki ocenjujejo, da je Sodišče prve stopnje napačno uporabilo pravo, ko je presojalo ali je prišlo do dovolj hude kršitve hierarhično višje norme in načel pravne varnosti ter zaupanja v pravo. Po mnenju pritožnikov, in v nasprotju z ugotovitvami Sodišča prve stopnje, Svet ni imel diskrecijske pravice niti proste presoje, ki mu jo je priznalo Sodišče prve stopnje, in je zato odobril prenos ribjih kvot s kršitvijo postopkovnih pravil in pravil glede pristojnosti, ki v zvezi s tem določa Akt o pristopu del Kraljevine Španije in Uredbi 685/95 (6) in 3760/92 (7).
   Pritožniki menijo, da je Sodišče prve stopnje napačno uporabilo pravo tudi s tem, da je zavrnilo, da bi lahko posamezniki na podlagi načela relativne stabilnosti pridobili pravice. Če bi to veljalo bi bila skupna ribiška politika brez pomena in bi posledično, kar je ugotovilo tudi Sodišče prve stopnje, kršila pravico pritožnikov do učinkovitega sodnega varstva.
   Nazadnje pritožniki Sodišču prve stopnje očitajo kršitev njihovih pravic do obrambe, ker ne samo da ni upoštevalo poročil predloženih v okviru ocenitve škode, nastale zaradi aktov Sveta, pač pa je kot nepravočasnega zavrnilo tudi predlog za izvedbo dokazov, ki so jih pritožniki po definiciji lahko vložili le med postopkom.
   Zaradi vseh teh razlogov pritožniki Sodišču Evropskih skupnosti predlagajo, da naj sodbo Sodišča prve stopnje z dne 19. oktobra 2005 razveljavi in ugotovi, da je Skupnost nepogodbeno odškodninsko odgovorna za to, ker je med letoma 1995 in 2000 ribolovne kvote Portugalske prenesla na Francijo, kar je Sodišče že razglasilo za nezakonito.
   
      (1)  Uredba Sveta z dne 22. decembra 1995, o določitvi skupnih dovoljenih ulovov za nekatere staleže rib in skupine staležev rib za leto 1996 ter nekaterih pogojev za njihov ulov (UL L 330, 30.12.1995, str. 1).
   
      (2)  Uredba Sveta z dne 20. decembra 1996, o določitvi skupnih dovoljenih ulovov za nekatere staleže rib (TAC) in skupine staležev rib za leto 1997 ter nekaterih pogojev za njihov ulov (UL L 66, 6.3.1997, str. 1).
   
      (3)  Uredba Sveta z dne 19. decembra 1997, o določitvi skupnih dovoljenih ulovov za nekatere staleže rib in skupine staležev rib za leto 1998 ter nekaterih pogojev za njihov ulov (UL L 12, 19.1.1998, str. 1).
   
      (4)  Uredba Sveta z dne 18. decembra 1998, o določitvi skupnih dovoljenih ulovov za nekatere staleže rib in skupine staležev rib za leto 1999 ter nekaterih pogojev za njihov ulov (UL L 13, 18.1.1999, str. 1).
   
      (5)  Uredba Sveta z dne 15. decembra 2000, o določitvi možnosti ribolova in s tem povezanih pogojev za nekatere staleže in skupine staležev rib za leto 2001, ki se uporabljajo v vodah Skupnosti, in za plovila Skupnosti v vodah, kjer se zahtevajo omejitve ulova (UL L 334, 30.12.2000, str. 1).
   
      (6)  Uredba Sveta (ES) št. 685/95 z dne 27. marca 1995 o upravljanju ribolovnega napora v zvezi z nekaterimi ribolovnimi območji in viri Skupnosti (UL L 71, 31.3.1995, str. 5).
   
      (7)  Uredba Sveta z dne 20. decembra 1992, ki vzpostavlja sistem Skupnosti na področju ribištva in ribogojstva (UL L 389, 31.12.1992, str. 1).